CELEX: 32014D0232
Language: et
Date: 2014-04-14 00:00:00
Title: 2014/232/EL: Nõukogu otsus, 14. aprill 2014 , protokolli (millega määratakse kindlaks Euroopa Liidu ja Gaboni Vabariigi vahelise kalandussektorit käsitleva partnerluslepinguga ettenähtud kalapüügivõimalused ja rahaline toetus) liidu nimel sõlmimise kohta

26.4.2014   
            
            
               ET
            
            
               Euroopa Liidu Teataja
            
            
               L 125/48
            
         NÕUKOGU OTSUS,
   14. aprill 2014,
   protokolli (millega määratakse kindlaks Euroopa Liidu ja Gaboni Vabariigi vahelise kalandussektorit käsitleva partnerluslepinguga ettenähtud kalapüügivõimalused ja rahaline toetus) liidu nimel sõlmimise kohta
   
      (2014/232/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõike 6 punktiga a ja lõikega 7,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               16. aprillil 2007 kiitis nõukogu Gaboni Vabariigi ja Euroopa Ühenduse vahelise kalandussektorit käsitleva partnerluslepingu (edaspidi „partnerlusleping”) heaks määrusega (EÜ) nr 450/2007 (1).
            
         
               (2)
            
            
               Liit on pidanud Gaboni Vabariigiga läbirääkimisi uue protokolli üle, millega nähakse ette liidu laevade kalapüügivõimalused Gaboni Vabariigi suveräänsete õiguste või jurisdiktsiooni all olevates vetes.
            
         
               (3)
            
            
               Kõnealune uus protokoll allkirjastati nõukogu otsuse 2013/462/EL (2) alusel ning seda kohaldatakse ajutiselt alates 24. juulist 2013 (3).
            
         
               (4)
            
            
               Uus protokoll tuleks heaks kiita.
            
         
               (5)
            
            
               Partnerluslepinguga asutati ühiskomitee, kelle ülesanne on kontrollida lepingu kohaldamist. Lisaks võib ühiskomitee kooskõlas protokolliga heaks kiita teatavad protokolli muudatused. Kõnealuste muudatuste heakskiitmise hõlbustamiseks tuleks anda komisjonile volitus need teatavatel tingimustel lihtsustatud korras heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Protokoll, millega määratakse kindlaks Euroopa Liidu ja Gaboni Vabariigi vahelise kalandussektorit käsitleva partnerluslepinguga ettenähtud kalapüügivõimalused ja rahaline toetus (edaspidi „protokoll”), kiidetakse liidu nimel heaks (4).
   Artikkel 2
   Nõukogu eesistuja esitab liidu nimel protokolli artiklis 15 sätestatud teate.
   Artikkel 3
   Võttes arvesse lisas esitatud sätteid ja tingimusi, on komisjon volitatud kiitma ühiskomitees liidu nimel heaks protokolli tehtavad muudatused.
   Artikkel 4
   Käesolev otsus jõustub selle vastuvõtmise päeval.
   
      Luxembourg, 14. aprill 2014
      
         
            Nõukogu nimel
         
         
            eesistuja
         
         A. TSAFTARIS
      
   
   
      (1)  Nõukogu 16. aprilli 2007. aasta määrus (EÜ) nr 450/2007 Gaboni Vabariigi ja Euroopa Ühenduse vahelise kalandussektorit käsitleva partnerluslepingu sõlmimise kohta (ELT L 109, 26.4.2007, lk 1).
   
      (2)  Nõukogu 22. juuli 2013. aasta otsus 2013/462/EL protokolli, millega määratakse kindlaks Euroopa Liidu ja Gaboni Vabariigi vahelise kalandussektorit käsitleva partnerluslepinguga ettenähtud kalapüügivõimalused ja rahaline toetus, Euroopa Liidu nimel allkirjastamise ja ajutise kohaldamise kohta (ELT L 250, 20.9.2013, lk 1).
   
      (3)  Teave protokolli, millega määratakse kindlaks Euroopa Liidu ja Gaboni Vabariigi vahelise kalandussektorit käsitleva partnerluslepinguga ettenähtud kalapüügivõimalused ja rahaline toetus, allkirjastamise kuupäeva kohta (ELT L 229, 28.8.2013, lk 1).
   
      (4)  Protokoll on koos selle allkirjastamise otsusega avaldatud väljaandes ELT L 250, 20.9.2013, lk 2.
   
      LISA
      Volituste kohaldamisala ja menetlus ühiskomitees võetava liidu seisukoha kindlaksmääramiseks
      
                  1)
               
               
                  Komisjonil on volitused pidada Gaboni Vabariigiga läbirääkimisi ning vajaduse korral ja kooskõlas käesoleva lisa punktiga 3 kiita heaks protokolli muudatused seoses järgmiste küsimustega:
                  
                              a)
                           
                           
                              protokolli artiklite 5 ja 6 kohane kalapüügivõimaluste läbivaatamine;
                           
                        
                              b)
                           
                           
                              protokolli artikli 3 kohane otsus valdkondliku toetuse rakenduskorra kohta;
                           
                        
                              c)
                           
                           
                              vastavalt protokolli lisale ühiskomitee pädevusse kuuluvad tehnilised spetsifikatsioonid ja eeskirjad.
                           
                        
            
                  2)
               
               
                  Partnerluslepingu alusel asutatud ühiskomitees liit:
                  
                              a)
                           
                           
                              toimib kooskõlas eesmärkidega, mida ta taotleb ühise kalanduspoliitika raames;
                           
                        
                              b)
                           
                           
                              järgib nõukogu 19. märtsi 2012. aasta järeldusi, mis käsitlevad teatist ühise kalanduspoliitika välismõõtme kohta;
                           
                        
                              c)
                           
                           
                              edendab seisukohti, mis on kooskõlas piirkondlike kalandusorganisatsioonide poolt vastu võetud asjaomaste eeskirjadega.
                           
                        
            
                  3)
               
               
                  Kui ühiskomitee koosolekul on kavas vastu võtta otsus punktis 1 osutatud protokolli muudatuste kohta, võetakse vajalikud meetmed selleks, et liidu nimel väljendatavas seisukohas oleks arvesse võetud uusimaid statistilisi, bioloogilisi ja muid asjakohaseid komisjonile edastatud andmeid.
                  Sel eesmärgil ja nimetatud andmetele tuginedes edastavad komisjoni talitused piisava ajavaruga enne asjaomast ühiskomitee koosolekut nõukogule või nõukogu ettevalmistavatele organitele analüüsimiseks ja heakskiitmiseks dokumendi, milles on esitatud kavandatava liidu seisukoha üksikasjad.
                  Punkti 1 alapunktis a osutatud küsimustes on kavandatava liidu seisukoha heakskiitmiseks nõukogus vajalik kvalifitseeritud häälteenamus. Muudel juhtudel loetakse ettevalmistavas dokumendis kavandatav liidu seisukoht heaks kiidetuks, kui blokeeriva vähemusega võrdne arv liikmesriike ei avalda selle suhtes vastuseisu nõukogu ettevalmistava organi koosolekul või 20 päeva jooksul ettevalmistava dokumendi kättesaamisest, olenevalt sellest, kumb sündmus leiab aset varem. Sellise vastuseisu korral edastatakse küsimus lahendamiseks nõukogule.
                  Kui edasiste koosolekute käigus, sealhulgas kohapeal, ei suudeta kokkulepet saavutada, et võtta liidu seisukohas arvesse uusi elemente, edastatakse küsimus lahendamiseks nõukogule või selle ettevalmistavatele organitele.
                  Komisjonil palutakse võtta õigel ajal ühiskomitee otsuse suhtes vajalikud järelmeetmed, kaasa arvatud vajaduse korral asjaomase otsuse avaldamine Euroopa Liidu Teatajas ning kõnealuse otsuse rakendamiseks vajalike ettepanekute esitamine.